CELEX: 62020TN0277
Language: ro
Date: 2020-05-07 00:00:00
Title: Cauza T-277/20: Acțiune introdusă la 7 mai 2020 – MKB Multifunds/Comisia

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/24
            
         
      Acțiune introdusă la 7 mai 2020 – MKB Multifunds/Comisia
      (Cauza T-277/20)
      (2020/C 247/34)
      Limba de procedură: neerlandeza
      
         Părțile
      
      
         Reclamantă: MKB Multifunds BV (Zierikzee, Țările de Jos) (reprezentant: J. van de Hel și R. Rampersad, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comisiei C(2020) 1109 final din 27 februarie 2020 privind ajutorul de stat SA.55704 (2019/FC) – Țările de Jos – Pretins ajutor de stat în favoarea „Dutch Venture Initiative” (DVI);
               
            
                  —
               
               
                  obligarea Comisiei să redeschidă procedura de investigare;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv: Comisia a concluzionat în mod eronat că investițiile DVI, o structură de fond de fonduri, în fonduri de investiții în societăți necotate sunt conforme cu condițiile de piață.
               
            
                  2.
               
               
                  Al doilea motiv: Comisia a concluzionat în mod eronat că structura tarifară generală a Fondului European de Investiții (FEI) corespunde cu structura tarifară generală a unui administrator de fond de fonduri comparabil.
               
            
                  3.
               
               
                  Al treilea motiv: Comisia a concluzionat în mod eronat că investițiile făcute de către autoritățile neerlandeze în structura de fond de fonduri a DVI sunt conforme cu condițiile de piață.